Қазақ тілі шет тілі ретінде. Лексика. Грамматика. Оқылым.

Бастауыш топ. ННП

Жазғы емтихан бағдарламасы

Емтиханға берілетін ауызша айтылымдар тақырыбы.

1. Менің арманым
2. Маған ұнайтын әңгіме (фильм)
3. Менің өмірімдегі Қазақстан
4. Менің мамандығым
5. Мен ҚазҰУ-да оқимын
6. Менің өмірімдегі достарым
7. Менің Отаным туралы (мәдениеті, салт-дәстүрі, саяхаты, діні)
8. Қазақ халқының маған ұнаған салт-дәстүрлері
9. Қазақ тілін не үшін үйренемін
10. Мен бақытты адаммын
11. Мен ... туралы айтқым келеді

Емтиханда тексерілетін нәтижелер жүйесі.

Тіл меңгеруші төмендегідей қарым-қатынастық құзірттіліктерді көрсетуі тиіс.

* Әлеуметтік-тұрмыстық саласындағы қарым-қатынасқа оқу және шынайы ситуациялық жағдайларындағы қарапайым тілдік құралдар қолданылған элементарлы сұхбаттарды жүргізу.
* Әңгімелесушінің қарапайым сұхбаттық репликасына адекватты жауап беру. Өзі туралы элементарлы фактілік мағлұматты сұрау және мәлімдеу (шығу тегі, отбасы, білімі, тұтынушының керек-жарағы)
* Тілдік этикеттің ережесін сақтай отырып, жай грамматикалық құрылымды қолданып, оқылған сөздермен сөйлемдерді пайдаланып, әлеуметтік-тұрмыстық орта қарым-қатынасындағы стандарттық ситуацияларға жай сұхбаттарды жүргізу.
* Жеке, тұрмыстық, мәдени тақырыпта әңгімелер құрастыру (өзі, отбасы, өзге адамдар туралы, оқуы немесе болашақ мамандығы, тұратын жері туралы, елі, қаласы, ұлттық тағамдары, мерекелері туралы);
* Жеке өз басына қатысты қысқаша мәтін, өмірбаян (өзінің немесе ойдан шығарылған) оқиға туралы қысқаша мәлімет, жеке хат немесе тұрмыс тақырыптарында әңгіме құрастыру.
* Берілген тақырып аясында өзінің ойын жеткізе алатынын көрсету;
* Өз ойын, пікірін білдіруде (келісу /келіспеу/ мақұлдау/ жоққа шығару /ұнату/ұнатпау/ қуанышын / ризашылығын / өкінішін білдіру) эмоционалды-экспрессивті құрылымдарды жүйелі, орынды қолдану;
* Оқылым бойынша қысқаша түрлі тақырыптағы және қарапайым әдеби мәтіндерді оқып, керекті ақпаратты тауып өз сөзімен баяндау. Мәтіннің негізгі мағыналық бөлігін ажыратып, айтар ойын жеткізу. Оған баға беру.

Емтиханға шығарылған тапсырма түрлері. Толық жауап берілуі тиіс.

1. Берілген мәтінмен жұмыс.
2. Берілген тақырып бойынша монологтық айтылым құрастыру.

Бағалау саясаты.

Критериалды бағалау: дескриптер бойынша оқытудың нәтижелеріне қатысты бағалау емтиханда құзыреттіліктің қалыптасуын тексеру.

Бағалау тыңдаушының емтихандағы толыққанды жауап беруіне байланысты жүргізіледі.

Өте жақсы – материалды толық меңгергенін көрсетті, өзінің ойын сыни пікірмен жеткізе алады.

Жақсы – материалды меңгерген. Өзінің ойын түсіндіре алады.

Қанағаттанарлық – жалпы материал туралы ұғымы бар, өзінің ойын тақырып аясында ған баяндайды.

Қанағаттанарлықсыз – материалды меңгере алмаған.

95% - 100%: А 90% - 94%: А-

85% - 89%: В+ 80% - 84%: В 75% - 79%: В-

70% - 74%: С+ 65% - 69%: С 60% - 64%: С-

55% - 59%: D+ 50% - 54%: D- 0% -49%: F